CELEX: 62019CA0774
Language: hr
Date: 2020-12-10 00:00:00
Title: Predmet C-774/19: Presuda Suda (šesto vijeće) od 10. prosinca 2020. (zahtjev za prethodnu odluku koji je uputilo Vrhovno sodišče Republike Slovenije – Slovenija) – A. B., B. B./Personal Exchange International Limited (Zahtjev za prethodnu odluku – Pravosudna suradnja u građanskim stvarima – Uredba (EZ) br. 44/2001 – Članak 15. stavak 1. – Nadležnost nad potrošačkim ugovorima – Pojam „potrošač” – Ugovor o igri pokera sklopljen na internetu između fizičke osobe i priređivača igara na sreću – Fizička osoba koja se uzdržava igrajući internetski poker – Znanje koje ta osoba posjeduje – Redovitost djelatnosti)

15.2.2021   
            
            
               HR
            
            
               Službeni list Europske unije
            
            
               C 53/14
            
         
      Presuda Suda (šesto vijeće) od 10. prosinca 2020. (zahtjev za prethodnu odluku koji je uputilo Vrhovno sodišče Republike Slovenije – Slovenija) – A. B., B. B./Personal Exchange International Limited
      (Predmet C-774/19) (1)
      
      (Zahtjev za prethodnu odluku - Pravosudna suradnja u građanskim stvarima - Uredba (EZ) br. 44/2001 - Članak 15. stavak 1. - Nadležnost nad potrošačkim ugovorima - Pojam „potrošač” - Ugovor o igri pokera sklopljen na internetu između fizičke osobe i priređivača igara na sreću - Fizička osoba koja se uzdržava igrajući internetski poker - Znanje koje ta osoba posjeduje - Redovitost djelatnosti)
      (2021/C 53/17)
      Jezik postupka: slovenski
      
         Sud koji je uputio zahtjev
      
      Vrhovno sodišče Republike Slovenije
      
         Stranke glavnog postupka
      
      
         Tužitelji: A. B., B. B.
      
         Tuženik: Personal Exchange International Limited
      
         Izreka
      
      Članak 15. stavak 1. Uredbe Vijeća (EZ) br. 44/2001 od 22. prosinca 2000. o [sudskoj] nadležnosti, priznavanju i izvršenju sudskih odluka u građanskim i trgovačkim stvarima treba tumačiti na način da fizička osoba s domicilom u državi članici koja je, s jedne strane, s društvom sa sjedištem u drugoj državi članici sklopila ugovor o igri internetskog pokera, koji sadržava opće uvjete koje je utvrdilo potonje društvo, i s druge strane, nije službeno registrirala takvu djelatnost niti je takvu uslugu nudila trećima uz naplatu, ne gubi svojstvo „potrošača”, u smislu te odredbe, čak i kada ta osoba tu igru igra mnogo sati dnevno, posjeduje široko znanje i iz te igre ostvaruje znatnu dobit.
      
         (1)  SL C 19, 20. 1. 2020.